आखिर कहां से इतना पैसा सहारा समूह के पास आया? जवाब है- आम जन से, गरीबों के घर से. जी हां. पान वाले, रिक्शा वाले, मजदूर, किसान… ये लोग हैं सहारा के आधार. पैसा डबल करने की योजनाओं और ढेर सारे प्रलोभनों के बल पर सहारा के ब्लाक, तहसील, कस्बा लेवल के कार्यकर्ताओं ने गांव-गांव जाकर लोगों के पैसे जमा करवाए. तरह तरह की कंपनियां बनाकर और तरह तरह के बांड निकाल कर खाते-कमाते लोगों के पैसे लगवाए गए. पैसे जमा कराने और बांड निकालने के लिए जो बुनियादी नियम होते हैं, जो शर्तें होती हैं, उसकी पूरी अनदेखी की सहारा ने. उसे तो किसी तरह लोगों से पैसे निकलवाने थे. इस सबसे सहारा के पास अकूत पैसा आ गया.